stanford-oval/wikipedia huggingface dataset:
אקור הוטל ארנה

| --- | --- |

 כתובת:  8, boulevard de Bercy 75012 Paris 
 מיקום:  הרובע השנים-עשר, פריז צרפת צרפת
 קואורדינטות:  48°50′21″N 2°22′46″E﻿ / ﻿48.8391°N 2.37949°E﻿ / 48.8391; 2.37949
 אבן יסוד:  דצמבר, 1983
 תקופת הפעילות:  3 בפברואר 1984 – הווה (40 שנה)
 בעלים:  עיריית פריז 
 משטח:  55,000 מ"ר
 אדריכל:  פייר פארא, מישל אנדרו, איידין גוון 
 מושבים:  קונצרט: 17,000  אגרוף: 16,000  כדורסל: 14,000  אתלטיקה: 8,500
 http://www.accorhotelsarena.com/
  מפת מיקום  מפה מפורטת   (למפת פריז מוגדלת) אקור הוטל ארנה(למפת פריז רגילה) אקור הוטל ארנה  he tabBackground:;tabBorder:#aaa;defaultTab:0;
 
אקור הוטל ארנה (בצרפתית: AccorHotels Arena), לשעבר ברסי ארנה, מוכר גם כהיכל הספורט פריז-ברסי, הוא מתקן רב תכליתי השוכן בשכונת ברסי, סמוך לפארק ברסי ברובע השנים-עשר של פריז, בירת צרפת. ההיכל ניתן לזיהוי בנקל בזכות הארכיטקטורה המיוחדת שלו והעובדה שהוא נבנה כפירמידה המכוסה בכל פיאותיה בדשא ירוק עד. ההיכל נקרא על שם רשת המלונות אקור.
ההיכל נפתח ב-3 בדצמבר 1984 ומשמש דרך קבע לטורניר הטניס פריז מאסטרס מהסבב העולמי (ATP) ולאירועי ספורט רבים: אגרוף, כדורסל, כדוריד, התעמלות מכשירים ועוד. תכולת האולם נעה בין 7,000 ל-17,000 מושבים, בהתאם לסוג האירוע.
אירועי ספורט

פרט לטורניר הטניס השנתי המתקיים בו, אירח האולם אירועי ספורט חשובים. חודש לאחר פתיחת האולם התקיימו בו המשחקים עולמיים באתלטיקה, אליפות העולם הראשונה באתלטיקה באולם. ב-1999 נטל ההיכל חלק באליפות אירופה בכדורסל שהתקיימה בצרפת. בשנת 2000 אירח את אליפות העולם בהתעמלות.
בשנים 1991 ו-1996 אירח האולם את גמר גביע אירופה לאלופות בכדורסל, ב-2001 את פיינל פור הסופרוליג וב-2010 את פיינל פור היורוליג. בישראל זכור האולם במיוחד בשל זכייתה של קבוצת מכבי תל אביב בגביע אירופה בשנת 2001, כשאלפים מאוהדי הקבוצה נכחו באולם ופרצו למגרש עם סיומו של משחק הגמר בו ניצחה את קבוצת פנאתינייקוס אתונה.
ב-2017 אירח האולם משחקים באליפות העולם בהוקי קרח עד שלב רבע הגמר.
אירועי מוזיקה

באולם הופיעו כמה מהמוזיקאים הנודעים בעולם בהם: ג'סטין ביבר, סטינג, מדונה, מטאליקה, פיל קולינס, דפש מוד, הרולינג סטונז רד הוט צ'ילי פפרז בוב דילן ועוד
אמורדאד

אמורדאד (באווסטה: Amərətāt; בפהלווי: Amurdād ; בפרסית: امرداد או مرداد - ״אלמוות")  היא אחת הישויות האלוהיות בקבוצת אמשה ספנטס התומכת באהורא מזדא, במאבקו נגד אהרימן וקבוצת תומכיו המכונה דיווים.
אמורדאד היא אלת חיי הנצח ומגינת הצמחייה במיתולוגיה הפרסית. בלוח השנה הפרסי מוקדשים לה החודש החמישי והיום השביעי.
היא מופיעה תמיד יחד עם הורדאד, אלת הבריאות והשלמות האחראית על המים. בשל תחומי אחריותן, השתיים מעניקות מברכתן למזון ולשתייה.
אמורדאד היא אויבתה של אלת הזקנה זאריך.
בתרבויות אחרות

באסלאם, מוזכר הצמד "הארות ומארות" בקוראן (סורה 2, פס' 96); ככל הנראה זהו עיבוד של השמות האיראניים.
במיתולוגיה הארמנית הצמד הורדאד ומורדאד הפכו לזוג אוהבים. הפרח הנקרא hawrot-mawrot על שם שתי הישויות האלה מסמל אהבה.
ראו גם

הארות ומארות
לקריאה נוספת

James Darmesteter, Haurvatât Et Ameretât: Essai sur la Mythologie de l'Avesta,  Paris, 1875
הערות שוליים

↑  M. Boyce, " Amurdād," Encyclpedia Iranica, Vol. I, Fasc. 9, pp. 997-998.
↑  J.R. Russell, "ARMENIA AND IRAN iii. Armenian Religion," Encyclpedia Iranica, Vol. II, Fasc. 4, pp. 438-444.
ערך זה הוא קצרמרבנושא מיתולוגיה. אתם מוזמנים לתרום לוויקיפדיה ו.
אנרי דה רואן השני

| --- | --- |

 לידה:  21 באוגוסט 1579 טירת בלאן, צרפת 
 פטירה:  13 באפריל 1638 (בגיל 58) מנזר קניגספלדן, שווייץ 
 מדינה:  ממלכת צרפת 
 מקום קבורה:  St. Pierre Cathedral 
 תפקיד:  שגריר 
 השקפה דתית:  נצרות פרוטסטנטית 
 בן או בת זוג:  מרגריט דה בתין 
 
אַנְרִי דֶה רוֹאַן השני (בצרפתית: Henri II de Rohan, duc de Rohan; 21 באוגוסט 1579 –  13 באפריל 1638), דוכס רואן (אנ') ונסיך לאון (אנ'), היה חייל ברטוני-צרפתי, סופר ומנהיג ההוגנוטים.
קורות חיים

רואן נולד בטירת בלאן (אנ') (כיום חלק מבלאן (הלואר האטלנטי) (אנ')), בברטאן. אביו היה רנה השני, ויקונט רואן (אנ') (1550–1586), וראש אחת המשפחות הוותיקות והמכובדות בצרפת, שהייתה קשורה לרבים מבתי השלטון באירופה. הוא חונך על ידי אימו, קתרין דה פרתני (אנ'), שהייתה אישה בעלת ידע יוצא דופן ואופי חזק. אנרי השני היה מלידה הבן השני, אבל כשאחיו הבכור רנה מת צעיר הוא הפך ליורש השם. הוא הופיע בחצר המלכות ובצבא בגיל שש עשרה, והיה חביב במיוחד על אנרי הרביעי, מלך צרפת, שלאחריו, כשכשל בית קונדה, אפשר לומר שהוא היה המפקד הטבעי של הפרוטסטנטים הצרפתים. לאחר ששירת עד לשלום ורוון (אנ'), הוא נדד במשך זמן רב ברחבי אירופה, כולל אנגליה וסקוטלנד, שבראשונה שבהן זכה לכבוד הלא ייחודי להיקרא על ידי אליזבת הראשונה, מלכת אנגליה, האביר שלה.
בסקוטלנד, רואן ראה את הנסיכה אליזבת בארמון לינלית'גו, את הנסיך הנרי בטירת סטירלינג ואת אן, נסיכת דנמרק בארמון דנפרמליין. ג'יימס השישי מינה אותו לסנדק לצ'ארלס הראשון. הוא פרסם דיווח על מסעותיו כ-"Voyage Du Duc de Rohan, Faict En l'An 1600" (מסעו של הדוכס מרואן, שנעשה בשנת 1600), כולל קטע המשבח את אן מדנמרק וילדיה.
כתביו

ספרו של אנרי, "Mémoires sur les choses qui se sont passées en France" ("זיכרונות של דברים שקרו בצרפת"), מדורג בין התוצרים הטובים ביותר של הכישרון הייחודי לכתיבת זיכרונות של אציל צרפתי של המאות ה-16 וה-17. בשל הסגנון, בהירות החומר ובפיקחות, הוא ראוי לשבחים. שלושת הספרים הראשונים, העוסקים במלחמות האזרחים, הופיעו ב-1644; הרביעי, המכיל את סיפור המערכות הצבאיות בוואלטלינה, רק ב-1758. כמה חשדות הובעו לגבי מקוריותו של האחרון, אך הם, כך נראה, חסרי בסיס. ספרו המפורסם על ההיסטוריה ואומנות המלחמה, "Le Parfait Capitaine" ("המצביא המושלם"), הופיע ב-1631 ולאחר מכן ב-1637 וב-1693. הוא עוסק בהיסטוריה ובלקחים של המערכות הצבאיות של יוליוס קיסר ויישומם בלוחמה מודרנית, ומכיל נספחים העוסקים בשיטות לחימה של פלנגות ולגיונריות ובאמנות המלחמה בכלל. הוא גם כתב דין וחשבון על מסעותיו, הספר על שווייץ שהוזכר לעיל, De l'intérêt des princes et États de la chrétienté ("מהאינטרס של הנסיכים והמדינות של הנצרות"), וכו'. ניתן למצוא את הזיכרונות בכרך 19 של האסופה על ההיסטוריה של צרפת של ז'וזף-פרנסואה מישו.
לקריאה נוספת

Clarke, Jack A. (1966). Huguenot Warrior: The Life and Times of Henri de Rohan, 1579–1638. Martinus Nijhoff.
Dewald, Jonathan. Status, Power, and Identity in Early Modern France: The Rohan Family, 1550–1715 (2015) online review.
Salmon, J. H. M. "The Three Faces of Henri, Duc de Rohan." History Today (Dec 1974), Vol. 24 Issue 12, pp 836–845 online.
הערות שוליים

1 2 3 4 5 6  Rohan, Henri, Duc de, 1911 Encyclopædia Britannica
↑  P. Hume Brown, Early Travellers in Scotland (Edinburgh: James Thin, 1978), pp. 90-95.
↑  Henri duc de Rohan, The Memoires of the Duke of Rohan: Or a Faithful Relation of the Most Remarkable Occurrences in France
| --- | --- |
בקרת זהויות :  NLI: 987007267145805171  PLWABN: 9810677167505606  BIBSYS: 66240  BNE: XX1095255  BnF: cb12313927d (data)  GND: 119336839  HDS: 016930  ICCU: MILV102978  ISNI: 0000 0001 2125 2889  LCCN: n85053726  NKC: jo2006325092  NLG: 140943  NTA: 070066647  SELIBR: 316716  SNAC: w6hd8k88  SUDOC: 032031726  VcBA: 495/246893  VIAF: 27134595   WorldCat (עם VIAF): 27134595 
אנרי השני, דוכס רואן
עמוד שער של תרגום משופר לגרמנית משנת 1645 של "De l'interest des princes et estats de la chrestienté" של רואן, 1639.
הפסל על קברו בקתדרלת ז'נבה מאת שארל פרנסואה מארי איגואל (1890)
ארז משה דורון

| --- | --- |

 לידה:  1962 (בן 62 בערך) חיפה
 מדינה:  ישראל 
 השתייכות:  חסידות ברסלב
 
הרב ארז משה דורון (נולד ב-1962) הוא מורה רוחני אשר משנתו מבוססת על כתבי רבי נחמן מברסלב. בעבר עמד בראש ארגון "לב הדברים".
ביוגרפיה

נולד בחיפה, בנו של הסופר והעיתונאי עמי דור-און. למד בתיכון בליך ברמת גן. לאחר שנתיים בתיכון, עבר לפנימיית הנוער הדסים, שם סיים את התיכון והתגייס לצבא. ב-1985, לקראת סיום שירותו הצבאי הסדיר בשריון, חזר בתשובה והפך לחסיד ברסלב. במשך מספר שנים התגורר ביישוב עמנואל שבו ניהל עמותה בשם "להב"ה". בהמשך התגורר גם בבית שמש ובמצפה רמון. כיום מתגורר ביד בנימין.
הוציא לאור למעלה מ-30 ספרים, המבוססים על משנתו של רבי נחמן מברסלב.
חלק מספריו תורגמו לאנגלית (למעלה מן הזמן, לוחמי התמורות, לב העולם אתה, אבק לזהב וכנפיים), לרוסית (מסע ואיש היער) ולספרדית (מסע).
בתחילת 2011 התגרש מהציירת חוה דורון, שגידלה עמו בת מאומצת. נישא שנית בנובמבר אותה שנה לשרית, ונולדו לו שני ילדים.
כיום מעביר שיעורים ברחבי הארץ. ושיעוריו מוקלטים וניתנים לשמיעה בערוץ האישי של הרב ביוטיוב.
ארגון "לב הדברים"

"לב הדברים" הוא ארגון שהוקם בשנת 2000 כדי להפיץ את משנת רבי נחמן מברסלב. בראש הארגון עמד הרב ארז משה דורון (עד שנת 2013) ולצידו הרב ישראל אסולין, ערן רז וגידי דבוש. במסגרת הארגון פיתח דורון גישה העוסקת בתמיכה נפשית על פי כתבי רבי נחמן ("סדנת שקוף"), ולפיה בבסיס כל תיקון הנפש עומדות עצותיו המרכזיות של רבי נחמן: התבודדות, שיחה אישית בשפה פשוטה בין האדם לבוראו ושיחת נפש כנה עם חבר טוב. הסדנאות מתקיימות מאז שנת 2009. בתחילה בעיר מודיעין, כיום במבוא חורון.
חברי הארגון עוסקים בהעברת שיעורים, סמינרים וסדנאות, מסעות לקבר רבי נחמן מברסלב שבאומן, וכן בכתיבה ובהקלטה של ספרים ודיסקים.
במהלך שנת 2013, פרש הרב דורון מ"לב הדברים" לאחר שלדבריו נפגע באופן אישי מהשיטה. יש מאשימים את דבוש בכך שסדנאותיו יצרו מעין כת, ורבנים רבים יצאו כנגד הסדנאות.
בשנת 2014 הרב דורון הקים את ארגון "אור פנימי ברסלב", העוסק בהפצת ספריו ושיעוריו.
ספריו

כנפיים - סיפורי מעשיות של רבי נחמן כמשל ונמשל. בגרסה קודמת נקרא "אורח בעל כנפיים" (כולל בתוכו את הספרים אבק ברוח (על "מעשה מחיגר"), איש היער (על "מעשה מבן מלך ובן שפחה שנתחלפו" וכן מספר חוברות שיצאו על ידו - מסע (על "מעשה מרב ובן יחיד"), ומי אתה ומה אתה עושה כאן באמצע הרחוב).
רב הסמוי והנעלם - חוברת שירים
שמחת עולם - בנושא השמחה
מלכות - על יום השבת
לוחמי התמורות - קורות המלחמה האחרונה. הספר מהווה משל קבלי לתמורות החלות לדבריו בימים אלו של ערב הגאולה.
נתיב לא ידעו עיט - מדריך להתבודדות
רוח צפונית - מדריך ללימוד ליקוטי מוהר"ן
אור פנימי - יסודות תורתו של רבי נחמן מברסלב
היכל הגוונים המשתנים - קורותיו של רבי נחמן מברסלב
גבול הקדושה - ביאור על התורות 'אזמרה' (חלק א' רפ"ב) ו'איה' (ח"ב י"ב) מהספר ליקוטי מוהר"ן, מבוא חורון, 2006
למעלה מן הזמן - השבת והמועדים במשנתו של רבי נחמן מברסלב
לב העולם אתה - 58 סיפורים על מתבודדים והתבודדות. שם הספר לקוח מציטוט מהספר לוחמי התמורות.
אבק לזהב - על חינוך ילדים
לעוף - משל על ציפור שברחה מן השבי. הנמשל מתייחס בין היתר ליתרונותיהם של בעלי התשובה על החרדים מבית. מלווה בציורים של גל אדרי.
הלב והמעיין - התכתבות עם בעל תשובה בשם דניאל
התבהרות - שאלות ותשובות בנושאים אקטואליים
השראה
התכלית של הכל זה אושר גדול
אנקור כסוף

| --- | --- |

 מידע בסיסי
 ייעוד:  טיל מדמה טיל קרקע-קרקע
 ארץ ייצור:  ישראל ישראל ארצות הברית ארצות הברית
 יצרן:  רפא"ל, ריית'יאון
 פלטפורמת שיגור:  F-15 איגל
 מאפיינים כלליים
 הנעה:  דלק מוצק
 משקל:  3130 ק"ג
 ממדים
 אורך:  8.39 מטר
 ראש קרב והנחיה
 ראש קרבי:  אינרטי, מילוי מים או חנ"ם
 ניווט:  אינרציאלית ו-GPS
אנקור כסוף הוא טיל אוויר-קרקע לדימוי טיל בליסטי מסדרת אנקור, בפיתוח וייצור רפאל – מערכות לחימה מתקדמות. הטיל מיועד לשיגור ממטוס ומדמה בטיסתו טיל בליסטי.
טיל המטרה "אנקור כסוף", כקודמו, "אנקור כחול", מיוצר ברישיון בארצות הברית על ידי חברת ריית'יאון, בשיתוף חברת רפאל.
הטיל "אנקור כסוף" גדול יותר ומתקדם יותר מהטיל "אנקור כחול", ובין היתר מאפשר דימוי של מסלולי חדירה שונים המדמים תמרון של טיל בליסטי תוקף. ניתן לצייד טיל זה בראש קרבי הממולא בחומר נפץ, לשם הגברת הריאליסטיות של ניסויי יירוט. על פי נתוני היצרן, מיועד הטיל אנקור כסוף לדמות טילים בליסטיים שונים, לרבות טילי שיהאב וסקאד, כחלק מניסויי הטיל נגד טילים "חץ 3".
ב-3 בספטמבר 2013 נערך ניסוי בטיל, שנקלט על ידי תחנות התרעה רוסיות.
ראו גם

אנקור שחור
אנקור כחול
הערות שוליים

↑  עמיר רפפורט, ‏עצבים רופפים, באתר "IsraelDefense"‏, 3 בספטמבר 2013
| ישראל אמצעי לחימה מתוצרת רפאל מערכות לחימה מתקדמות |
| --- | --- | --- |
| טילים ורקטות | אנקור (אנקור כחול • אנקור כסוף • אנקור שחור) • ברק • גיל • גיל 2 • דרבי • לוז • מטאדור • סיימון • ספייק • פופאי • פיתון • שפריר • משגר השביט • תמוז • ‏CARPET • ‏Sea Breaker |  |
| עמדות שליטה מרחוק בנשק | טייפון • מאג רפא"ל • קטלנית • רואה-יורה |  |
| מערכות הגנה אווירית | ברק • כיפת ברזל • כיפת מגן • מגן אור • קלע דוד ("שרביט קסמים") • קלע חד • SPYDER • ‏כיפת רחפן |  |
| לויינים | אביר • ונוס |  |
| רכבי שטח, כלי שיט וכלי טיס | גולן • זאב • חצצית • סקיילייט • פרוטקטור • רקון • מעוז |  |
| שונות | אזוב • מאמין • מאמין קל • "מעיל רוח"/TROPHY • ספייס • לייטנינג‏ • Sky Shield‏ • THOR – מערכת סילוק פצצות |  |
אמור שלום

מימין לשמאל: ירדנה ארזי, לאה לופטין ורותי הולצמן. להקת שוקולד מנטה מסטיק באירוויזיון 1976
"אמור שלום" הוא השיר עמו ייצגו ההרכב המוזיקלי שוקולד מנטה מסטיק (שכלל בתוכו אז את הזמרות ירדנה ארזי, רותי הולצמן ולאה לופטין) את ישראל באירוויזיון 1976. את השיר כתב אהוד מנור, והלחין ועיבד מתי כספי.
לפי סדר הצגות השירים בתחרות האירוויזיון 1976, השיר הושמע רביעי במספר, וזכה במקום השישי.
בחירת השיר ומילותיו

בשנת 1976 נבחרה הלהקה לייצג את ישראל בתחרות האירוויזיון בהאג שבהולנד. הבנות הציגו שלושה שירים חדשים במופע טלוויזיה מיוחד: "קשת בענן" של דרורה חבקין, "זה טוב זה טוב" של אליעוז רבין ורוני וייס ו"אמור שלום" של אהוד מנור ומתי כספי שנבחר להשתתף בתחרות.
השיר מסופר מנקודת המבט של אישה הקוראת לגבר להיות המאהב שלה. היא אומרת לו "כמעט שלושים שנה אני לבד" ואומרת לו כי "אני עוד כאן אז בוא אמור שלום, אמור שלום". את המילים ניתן לפרש גם בהקשר פוליטי – ניתן לייחס את המילים למדינת ישראל הקוראת לשלום עם מדינות ערב. מדינת ישראל, שהוקמה ב-1948, הייתה בת 28 בשנת 1976, מה שמתחבר עם המילים "כמעט שלושים שנה אני לבד". משמעות נוספת – מאז שקיבלה עצמאות, ישראל בודדה במזרח התיכון ומוקפת מכל עבריה במדינות עוינות (מצרים וירדן חתמו על הסכמי שלום עם ישראל רק ב-1979 וב-1994).
באירוויזיון

הלהקה הופיעה באירוויזיון בשם העברי אך נודעה גם כ"בנות השוקולד" ("The Chocolate Girls") וזכתה במקום השישי. במהלך המופע חתם פשנל, אמרגן הלהקה, על מספר חוזי הופעות ברחבי אירופה.
לאחר האירוויזיון

השיר צעד במשך 14 שבועות במצעד השבועי העברי בגל הקל מתוכם 5 שבועות במקום הראשון, בעקבותיו דורג בסוף השנה במקום השלישי במצעד הפזמונים העברי השנתי ה'תשל"ו (1976) שנערך ברשת ג.
הערות שוליים

↑  אמור שלום, באתר שירונט
↑  אמור שלום, באתר פזמונט
↑  מקור מידע: שוקולד מנטה מסטיק, הד ארצי, 1976
| --- | --- |
בקרת זהויות :  MusicBrainz work: a793e709-f366-4455-a98d-43c6130db53b
ארוורנים

השבטים בגאליה
הארוורנים (Arverni) היו אחד השבטים הגאלים הגדולים והחזקים בעת העתיקה אשר התגוררו באזור אוברן של צרפת המודרנית. היו ידועים בהתנגדותם לרומאים, אך גם שיתפו פעולה עמם וקיימו יחסי סחר ענפים עמם.
הארוורנים הגיעו לשיא כוחם במאות ה-3 וה-2 לפנה"ס, אך לאחר תבוסת מלכם ביטואיטוס (Bituitus) בשנת 121 לפנה"ס הבכורה בגאליה עברה לסקוואנים (Sequani) ולאיידואים (Aedui). השבט התבלט בעת מלחמת גאליה (58 - 50 לפנה"ס) על ידי יוליוס קיסר. אחד מהאריסטוקרטים הצעירים של השבט, בחור בשם ורקינגטוריקס (Vercingetorix) הרים את נס המרד נגד הכיבוש הרומאי בשנת 52 לפנה"ס. למרות ניצחון במצור גרגוביה, הפסיד ורקינגוטריקס לקיסר במצור אלסיה והמרד הובס ושטחי השבט הוכפפו לשלטון רומי.
אנפיליתיים

| אנפיליתיים |
| --- | --- |
 אנפילית חישוקית (Psettodes erumei)
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: סוליתאים
תת־סדרה:: Psettodoidei
משפחה:: אנפיליתיים
סוג:: אנפילית
שם מדעי
 Psettodes ‏בנט, 1831

אַנְפִּילִיתִיִּים (שם מדעי: Psettodidae) היא משפחה של דגים שטוחים מסדרת הסוליתאים הכוללת בתוכה סוג יחיד - אַנְפִּילִית (Psettodes) ובו שלושה מינים הנפוצים במזרח האוקיינוס האטלנטי והאזור האינדו-פסיפי.
אלו סוליתאים גדולים יחסית באורך 55–80 סנטימטר ובעלי שיניים חדות וגדולות. יש להם קוצים בסנפירי הגב והשת, המזכירים את סנפירי הדקראים יותר מבני סדרתם. הם נחשבים ליותר פרימיטיביים משאר הסוליתאים בכך שמראם פחות שטוח ופחות מותאם להסוואה תת-מימית. עם זאת עיניהם הקטנות נמצאות בחריצים על צד אחד של הפנים, לאחר שעין אחת "נודדת" בהתבגרות הצעירים שלהם עיניים רגילות.
דגים אלו טורפים דגים אחרים וחסרי חוליות החיים על קרקעית הים.
מיון

משפחה אנפיליתיים (Psettodidae)
סוג אנפילית (Psettodes )
מין Psettodes belcheri
מין Psettodes bennetti
מין אַנְפִּילִית חִשּׁוּקִית (Psettodes erumei)
אנדרטת הצי בפלימות'

| --- | --- |

 מידע כללי
 סוג:  אנדרטה, אנדרטת מלחמה 
 על שם:  חללי הצי הבריטי שנפלו במלחמות העולם ומקום קבורתם לא נודע
 מיקום:  City of Plymouth 
 מדינה:  הממלכה המאוחדת 
 הקמה ובנייה
 תקופת הבנייה:  ? – 29 ביולי 1924
 תאריך פתיחה רשמי:  29 ביולי 1924 
 יוצר:  צ'ארלס וילר, ויליאם מקמילן 
 אדריכל:  רוברט לורימר, אדוארד מאוף 
 קואורדינטות:  50°21′56″N 4°08′32″W﻿ / ﻿50.3656°N 4.1422°W﻿ / 50.3656; -4.1422
  (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים אנדרטת הצי בפלימות'(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים אנדרטת הצי בפלימות'
 
אנדרטת הצי בפלימות' (באנגלית: Plymouth Naval Memorial) היא אנדרטה בעיר פלימות' שבבריטניה, המנציחה, בצוותא עם שתי אנדרטאות אחרות במדינה, את שמותיהם של קציני ומלחי הצי הבריטי, שנפלו במלחמת העולם הראשונה ובמלחמת העולם השנייה ומקום קבורתם לא נודע. כיום מונצחים על גביה 23,184 שמות.
תולדות האנדרטה

האנדרטה הוקמה לאחר מלחמת העולם הראשונה, כאחת משלוש אנדרטאות שהאדמירליות הבריטית החליטה ב-1920 על הקמתן בערי נמל מרכזיות של הצי הבריטי לשם הנצחת חלליו הנעדרים. לאחר מלחמת העולם השנייה הורחבה האנדרטה - שוב יחד עם שתי האנדרטאות האחרות - כדי להנציח יחדיו את השמות הרבים יותר של נעדרי הצי ממלחמה זו.
האנדרטה תוכננה על ידי האדריכל הסקוטי רוברט לורימר (Robert Lorimer) ועבודות הפיסול בה הן מעשה ידיו של הנרי פול (Henry Poole). היא נחנכה על ידי הנסיך ג'ורג' ב-29 ביולי 1924. הרחבת האנדרטה לאחר מלחמת העולם השנייה תוכננה על ידי האדריכל אדוארד מאוף (Edward Maufe) ועבודות הפיסול שנוספו לה נעשו על ידי צ'ארלס וילר (Charles Wheeler) וויליאם מקמילן (William McMillan). האנדרטה המורחבת נחנכה על ידי הנסיכה מרגרט ב-20 במאי 1954.
האנדרטה נבנתה ומתוחזקת על ידי ועדת חבר העמים לקברי מלחמה.
תיאור האנדרטה

האנדרטה שוכנת בשטח ציבורי פתוח ומוגבה בדרומה של פלימות', הידוע בשם Plymouth Hoe, ומשקיפה מצפון על מיצר פלימות'; היא הוקמה בקרבת אנדרטת הארמדה. חלקה המקורי מורכב מאובליסק אבן שבראשו גלובוס ועליו ארבע דמויות המסמלות את רוחות השמים, ובבסיסו ארבעה פסלי אריות. תבנית האובליסק נבחרה על מנת שהוא יוכל גם לשמש כסימן דרך בולט לספינות המשייטות בנמל ובסביבתו.
שמות הנעדרים ממלחמת העולם הראשונה נרשמו על גבי לוחות מתכת הצמודים לבסיסו של האובליסק. שמות הנעדרים ממלחמת העולם השנייה נרשמו על גבי לוחות מתכת הצמודים לקירות אבן שנבנו לאחר המלחמה מצפון, ממזרח וממערב לאובליסק.
כיום מונצחים על גבי האנדרטה 7,251 שמות ממלחמת העולם הראשונה ובכללם גם נעדרי הצי האוסטרלי והצי הדרום-אפריקני ממלחמה זו. כן מונצחים על גביה 15,933 שמות של נעדרים ממלחמת העולם השנייה ובכללם נעדרי ציי כל מדינות האימפריה הבריטית למעט קנדה וניו זילנד.
בשנת 2008 נגנבו מן האנדרטה ארבעה לוחות מתכת ועליהם שמות נעדרים. שניים מן הלוחות אותרו בהמשך והוחזרו למקומם, ושני הלוחות הנותרים יוצרו מחדש.
הערות שוליים

↑  האנדרטאות האחרות ניצבות בעיר פורטסמות' שבמחוז המפשייר ובעיר צ'טהם שבמחוז קנט. שלוש האנדרטאות יחד מנציחות 66,385 חללים נעדרים.
↑  חלק מחללים אלו נקברו בקבורה ימית.
↑  שלוש ערי הנמל שנבחרו היו אלו שבהן נעשה האיוש באנשי צוות (Manning) של ספינות הצי הבריטי.
↑  מאוף תכנן גם את אנדרטת נעדרי חילות האוויר.
↑  http://www.iwm.org.uk/memorials/item/memorial/25705.
אשיר לאל אשר שבת

"אָשִׁיר לָאֵל אֲשֶׁר שָׁבַת" הוא פיוט אשר נכתב על ידי הרב משה בן שמואל הלוי, שאף רמז את שמו בראשי הבתים.
הפיוט הוא אחד מפיוטי השבת המרכזיים והמוכרים במסורת יהדות בבל.
תוכן הפיוט

הפזמון שבפיוט, מבוסס על הפסוק "ביני ובין בני ישראל אות היא לעולם", הפיוט בא להביע את הרעיון שיום השבת איננו רק יום מנוחה, אלא יום רוחני המהווה אות בין הקדוש ברוך הוא לעמו, ונושאו הוא ייחוד האל ובריאת העולם.
הפייטן מתאר את השבת כזכייה הגדולה שנפלה בחלקו של עם ישראל; ומתפאר על כך שניתנה להם מתנה זו, החביבה עליהם כבבת עינם; וכן מזכיר כי השבת מייחדת את עם ישראל מכל העמים, שלא ניתנה להם ואף קיומה להלכה נאסר עליהם.
בסיום הפיוט מובאת תפילה לאל, שישלח את משיחו, ואז נזכה לעולם שכולו שבת.
הערות שוליים

↑  ספר שמות פרק ל"א, פסוקים טז'-יז'.
ארוחה עסקית

תפריט ארוחה עסקית במסעדה במוסקבה
ארוחה עסקית הוא כינוי לדגם שכיח של תפריט ארוחה המוצע לסועדים במסעדות. תפריט זה כולל רשימה מוגדרת של מנות המוצעות יחד (למשל - מנה ראשונה, מנה עיקרית, קינוח ושתייה) אשר מחירן הכולל הוא נמוך ממחירן הכולל של המנות הכלולות בו אם אלו יוזמנו כל אחת בנפרד.
תפריט ארוחה עסקית מוצע על ידי מסעדות במטרה למשוך אליהן סועדים, אשר היו נמנעים מלפקוד אותן (בכלל או בתדירות גבוהה) לולא הצעה זו. תפריט ארוחה עסקית מוצע לסועדים בדרך כלל בשעות הצהריים ואחר הצהריים, בהן עובדים יוצאים להפסקת צהריים.
תפריט ארוחה עסקית הוא מצומצם יותר מהתפריט הרגיל של המסעדה. הוא כולל מספר מנות מוגדרות מתוך התפריט הרגיל, או אפשרות של בחירה של מנות מתוך מספר מנות ספציפיות מתפריט זה. לעיתים מחיר הארוחה העסקית כולה עומד על המחיר הרגיל של המנה העיקרית הכלולה בה.
תפריט ארוחת ילדים המוצע במסעדות שונות וכולל מספר מנות פופולריות בקרב ילדים הוא למעשה סוג של ארוחה עסקית.
ערך זה הוא קצרמרבנושא מזון. אתם מוזמנים לתרום לוויקיפדיה ו.
ארטמיס פאול: צופן הנצח

| --- | --- |

 מידע כללי
 מאת:  אואן קולפר
 שפת המקור:  אנגלית
 סוגה:  פנטזיה
 הוצאה
 הוצאה:  הוצאת וייקניג, Gomer Press 
 תאריך הוצאה:  27 באפריל 2003 
 מספר עמודים:  332
 הוצאה בעברית
 הוצאה:  הוצאת כנרת
 תאריך:  2006
 תרגום:  עפרה אביגד
 סדרה
 סדרת ספרים:  סדרת ארטמיס פאול
 ספר קודם:  ארטמיס פאול: התקרית בקוטב הצפוני
 הספר הבא:  ארטמיס פאול: המזימה של אופאל
 קישורים חיצוניים
 הספרייה הלאומית:  003883438, 002530416
 
ארטמיס פאול: צופן הנצח (באנגלית: Artemis Fowl: The Eternity Code) הוא הספר השלישי בסדרת ספרי הפנטזיה לנוער ארטמיס פאול, מאת הסופר האירי אואן קולפר. הספר יצא בבריטניה בשנת 2003, ובישראל יצא לאור בשנת 2006. אחרי צאתו של הספר "ארטמיס פאול: התקרית בקוטב הצפוני" וקודם ל"ארטמיס פאול: המזימה של אופאל". הסיפור עוקב אחרי ארטמיס פאול וחבריו כשהם נאבקים להחזיר את "הקוביון", מחשב-על שנבנה בידי ארטמיס בעזרת טכנולוגיית פיות גנובה, מג'ון ספירו שגנב אותו.
עלילה

ארטמיס פאול השני, פושע גאון בן 13, יצר מחשב-על שקרא לו "קוביון", בעזרת טכנולוגיית פיות גנובה. הוא עולה על כל טכנולוגית בני אדם שנוצרה עד עכשיו. כשפאול נפגש עם איש העסקים משיקגו ג'ון ספירו בשביל להראות לו את הקוביון, ספירו מקים מארב לארטמיס וגונב אותו. בתהליך, באטלר, שומר הראש של ארטמיס כמעט נהרג בידי אחד מעוזריו של ספירו. עם זאת, ארטמיס מצליח להחיות אותו בעזרת קריוגניקה וכוחות הריפוי של הפיות, באדיבות סרן הולי שורט מכוחות משטרת הלפריקונים.
לרוע המזל, ההרפאות לא עובדת כמתוכנן. היא משאירה את באטלר חי, אך חמש-עשרה שנה זקן יותר ואינו מסוגל לבצע את חובותיו כשומר ראש. עם זאת, אחותו, ג'ולייט, מסכימה לעזור לפאול להחזיר את המחשב הגנוב. עם העזרה של שאר צוות הלפריקונים והגנב קלפטומן מאלץ' דיגמס, הם פורצים למגדל ספירו, היכן שהחברה של ספירו, שבבי פיז'ן, ממוקמת וארטמיס מוחזק כשבוי. הולי, ג'וליט ומאלץ' הולכים בשביל לשחרר אותו ולהחזיר את הקוביון.
ספירו הוא יריב מאתגר, אפילו בשביל ארטמיס. יש לו אמצעי אבטחה מרשימים, והכספת שמכילה את הקוביון היא כמעט בלתי חדירה. עם זאת, טכנולוגיית הפיות היא עדיין יותר מתקדמת, וארטמיס מצליח להיכנס לכספת היכן שהקוביון מוחזק ושם ספירו תפס אותו עם שומר ראשו ארנו בלאנט וספירו מכריח לפתוח את הקוביון על ידי פרצה אחורית שחשב שארטמיס פתח. ארטמיס נותן לפולי לקחת פיקוד על הקוביון ומסדר את ספירו כך שילך למשרדי החברה פונטיקס במטרה לחבל בעבודת הפרויקט שלהם. הוא מצליח לגרום לספירו להלקח למעצר בידי משטרת שיקגו.
ארנו בלאנט כמעט ברח משיקגו אבל חברו של באטלר סיד קומונס היה בביקורת הדרכונים בשדה תעופה ותפס את ארנו 
סיד הודיע זאת לבאטלר שבא לשם עם הולי. פולי השתלט על מערכת האבטחה כשסיד הלך להביא לבאטלר שבינתיים נכנס לתא של ארנו ואמר לו שהוא מלאך ומזהיר אותו שאם לא יתוודה הוא ייקח אותו לגיהנום
המפקד ג'וליוס רוט מודאג מכך שארטמיס נהפך למעמסה כבדה מידי לעם. ארטמיס וצוותו נשלחים למחיקת זיכרון, שתמחק את כל מה שקשור לפיות ממוחם. עם זאת, ארטמיס מתכנן לחזור בנתית דיסק שמוסווה כמטבע שהולי נתנה לו בספר הקודם למאלץ' דיגמס. הדיסק מכיל מידע שאולי יעזור לארטמיס לשחזר את הזכרונות והידע שלו על עם הפיות.
הולי מהפנטת את ארטמיס עם ה"ממסמר, והוא חושף חלק מהתוכנית שלו.
הצופן

במהדורה האירופאית, הצופן על הכריכה אומר "תחשבי פיה, תחשבי שוב", הסיסמה לסדרת ארטמיס פאול המקורית. הקוד לא כתוב בגנומית או בקנטאורית, במקום זאת כתוב כביכול ב"צופן הנצח" שבו הקוביון מקודד.
במהדורה בעלת הכריכה הקשה בהוצאת פאפין, המפתח לקוד מודפס על גב הספר מתחת לעטיפת הספר, כך שהקוראים יכולים לפענח את המסר המקודד שבתוך הספר, שהוא הודעה מארטמיס שמבקש מהקורא לעזור לו להחזיר את זכרונותיו על ידי הפצת ההודעה "ארטמיס פאול חייב למצוא את מאלץ' דיגמס".
בהדפסה החוזרת של הספר, צופן הנצח משונה בחזרה לגנומית.
המהדורה בארצות הברית מכילה הודעה סודית שכתובה על הכריכה שקוראת: "הילד בצרות".
במהדורה העברית, על הכריכה ישנה הודעה סודית שקוראת: "המסר פשוט ובו שבע מילים", וגם בספר עצמו המסר הוא ההודעה מארטמיס פאול לבקשת העזרה להחזרת זכרונותיו.
הערות שוליים

↑  Dunnewind, Stephanie (17 במאי 2003). "'Artemis' author dishes about Fowl, fairies and future projects". The Seattle Times Company. נבדק ב-2008-05-11. {{cite web}}:  (עזרה)
↑  Colfer, Eoin (2003). Artemis Fowl and the Eternity Code. Puffin. ISBN 0670913529.
| --- | --- |
בקרת זהויות :  MusicBrainz work: 898e4c45-ee4c-4747-b9d3-9e2f4292d380